১২ হিজরি

১২ হিজরি ছিল ইসলামি বর্ষপঞ্জির দ্বাদশ বছর। এ বছরটি গ্রেগরীয় বর্ষপঞ্জি অনুযায়ী ৬৩৩ সালের মাঝামাঝি সময়ে শুরু হয় এবং ৬৩৪ সালের মাঝামাঝি সময় শেষ হয়। ঐতিহাসিক গণনা অনুযায়ী ১২ হিজরি ৬৩৩ খ্রিস্টাব্দের ১৭ মার্চ শুরু হয় এবং ৬৩৪ খ্রিস্টাব্দের ৬ মার্চ সমাপ্ত হয়। 

 ঘটনাবলি 

 ১১ রজব – আইন তামারের যুদ্ধ সংঘটিত হয়। যুদ্ধটি ইরাকে সংঘটিত হয়, যেখানে একদিকে ছিল খালিদ বিন ওয়ালিদের নেতৃত্বাধীন মুসলিম বাহিনী এবং অন্যদিকে ছিল সাসানীয় সেনাবাহিনী। তাদের সঙ্গে খ্রিস্টান আরব গোত্রগুলোর সমন্বিত বাহিনীও যুক্ত ছিল। আইন তামার অঞ্চলটি আম্বারের পশ্চিমে অবস্থিত এবং এটি এমন একটি গুরুত্বপূর্ণ সীমান্ত এলাকা ছিল, যাকে পার্সিকরা নিজেদের সাম্রাজ্যের সীমানা রক্ষার উদ্দেশ্যে প্রতিষ্ঠা করেছিল। এটি মূলত এক ধরনের প্রতিরক্ষা ঘাঁটি ছিল, যেখান থেকে পার্সিকরা আরব সীমান্তে নজরদারি করত। ৬৩৩ খ্রিষ্টাব্দে খালিদ বিন ওয়ালিদের হাতে হিরা নগরীর পতনের পর তিনি সামনের দিকে অভিযান চালিয়ে যেতে থাকেন। সেই ধারাবাহিকতায় তিনি আইন তামারের দিকে অগ্রসর হন, যেখানে তখন একটি বড় পারসিক সামরিক ঘাঁটি অবস্থিত ছিল। এছাড়াও স্থানটি দুমাতুল জান্দাল যাওয়ার পথে অবস্থিত ছিল। ফলে স্থানটির কৌশলগত গুরুত্ব অনেক বেড়ে গিয়েছিল। এখানে এমন কিছু আরব খ্রিস্টান গোষ্ঠী বসবাস করত, যারা রাজনৈতিকভাবে পারসিকদের মিত্র ছিল এবং তাদের আনুগত্য স্বীকার করত। এসব বিবেচনায় খালিদ তাঁর বাহিনী নিয়ে দুর্গটি চারদিক থেকে ঘিরে ফেললেন এবং কঠোর অবরোধ আরোপ করলেন। শহরবাসীরা পরিস্থিতি অনুভব করে তাঁর কাছে সন্ধির আবেদন জানালে তিনি তা প্রত্যাখ্যান করেন। তিনি বলেন যে, তাদের আত্মসমর্পণ করতে হবে। ফলে নিরুপায় হয়ে তারা আত্মসমর্পণ করে এবং দুর্গটি মুসলিম বাহিনীর নিয়ন্ত্রণে চলে আসে।
 আবু বকরের ঐতিহাসিক উপদেশ–শাম বিজয়ের আগে খলিফা আবু বকর মুসলিম বাহিনীকে নির্দেশনা দেন, তারা যেন নারী, শিশু ও বৃদ্ধদের হত্যা না করে; গাছপালা নষ্ট না করে এবং উপাসনালয়ে প্রার্থনায় মগ্ন ব্যক্তিদের উপর আক্রমণ না করে।
 আলি ইবনে আবি তালিবের বিবাহ–তিনি উমামা বিনতে আবিল আসকে বিবাহ করেন। উমামা নবি মুহাম্মাদের কন্যা জয়নবের মেয়ে ছিলেন।
 যাতুস সালাসিল অভিযান– এতে মুসলিম সেনাপতি খালিদ বিন ওয়ালিদ পারসিক সেনাপতি হুরমুযের নেতৃত্বাধীন বাহিনীর বিরুদ্ধে যুদ্ধ করেন। পার্সিক সৈন্যরা নিজেদের শৃঙ্খল দিয়ে বেঁধে যুদ্ধ করায় যুদ্ধটির যাতুস সালাসিল (শৃঙ্খলের যুদ্ধ) রাখা। এই যুদ্ধে খালিদ বিন ওয়ালিদের কৌশলী নেতৃত্বে মুসলিম বাহিনী বড় বিজয় অর্জন করে।
 কুরআন সংরক্ষণ–আবু বকরের শাসনামলে ইয়ামামার যুদ্ধে অনেক হাফেজ শহিদ হলে এক জায়গায় কুরআন সংরক্ষণের প্রয়োজন দেখা দেয়। তাই জায়েদ ইবনে সাবিতের তত্ত্বাবধানে লিখিতভাবে কুরআন সংরক্ষণ করা হয়।

 মৃত্যু 

 শুজা ইবনে ওয়াহাব
 আবু কায়েস ইবনুল হারিস ইবনে কাইস
 হারিস ইবনে আবি সা'সা'য়া
 আবু হুযাইফা ইবনে উতবা
 সাঈদ ইবনুল হারিস ইবনে কায়েস
 সালিম, আবু হুযাইফার মুক্তদাস
 বশির ইবনে সা‘দ ইবনে সা‘লাবা— তিনি আইন তামারের যুদ্ধে নিহত। তিনি আনসারদের মধ্যে সর্বপ্রথম ইসলাম গ্রহণকারী এবং সাকিফার দিনে আনসারদের পক্ষ থেকে সর্বপ্রথম আবু বকরের হাতে বাইয়াত প্রদানকারী সাহাবি ছিলেন। তিনি খালিদ বিন ওয়ালিদের সঙ্গে বিভিন্ন যুদ্ধে অংশ নেন এবং শেষ পর্যন্ত আইন তামারের যুদ্ধে নিহত হন।
 আবুল আস ইবনে রাবি‘— নবি মুহাম্মদের জামাতা; তাঁর কন্যা জয়নবের স্বামী। তিনি মক্কা বিজয়ের কয়েক মাস আগে ইসলাম গ্রহণ করেন।
 যায়েদ ইবনুল খাত্তাব
 তুফাইল ইবনে আমর আদ-দাওসি
 সায়িব ইবনে উসমান ইবনে মাযউন
 সাবিত ইবনে কাইস ইবনে শাম্মাস
 আল-হাকাম ইবনে আবিল আস
 আবু দুজানা সিমাক বিন খারাসা
 মুসাইলিমা আল-কাজ্জাব
 সুলাইত ইবনে আমর আল-আমিরি
 আব্দুল্লাহ ইবনে সুহাইল
 আবু মুরতাদ কিনায ইবনুল হুসাইন গনাবি
 সুমামা ইবনে উসাল

 আরো দেখুন 

 ৪ হিজরি
 ৫ হিজরি

 গ্রন্থপঞ্জি 












 তথ্যসূত্র 

বিষয়শ্রেণী:হিজরি সন